අනතුරුව තවත් ඇප ඉල්ලීමක් ඉදිරිපත් කෙරුණු අතර එය  07 වනදාට සලකා බලනුඇති.අසනීප තත්වය නිසා මන්ත්‍රීවරයා අද අධිකරණයට ඉදිරිපත් නොකළ අතර සෞඛ්‍ය තත්වය යහපත් නම් එදිනට ඔහු ඉදිරිපත් කරන්නයි අධිකරණය බන්ධනාගාර නිලධාරීන්ට දැනුම් දුන්නා.දියණියගේ අයහපත් සෞඛ්‍ය තත්වය සලකා බලා විමල් විරවංශ මන්ත්‍රීවරයාට මෝසමක් මගින් ඇප ලබාදෙන ලෙස කර තිබූ ඉල්ලීම අද පෙරවරුවේ සලකා බැලුණු අතර කොටුව මහේස්ත්‍රාත් ලංකා ජයරත්න එය පළමුව ප්‍රතික්ෂේප කළේ දියණිය කුමන රෝග තත්වයකින් පෙලෙන්නේද යන්න වෛද්‍ය වාර්තාවකින් ඉදිරිපත් නොකිරීම හේතුවෙන්.විමල් විරවංශ මන්ත්‍රීවරයා පසුගියදා බන්ධනාගාරය තුළ ආරම්භ කළ උපවාසයත් සමඟ ඇප ලබාදෙන ලෙස ඉල්ලා අයදුම්පතක් කොටුව මහේස්ත්‍රාත් අධිකරණය වෙත ගොනුකර තිබුණා.